Pielikums protokolam Nr. 3/2024

**LĒMUMS**

Jelgavā

2024.gada 28.februārī Nr. 7

**Par reālservitūta nodibināšanu par labu nekustamajam īpašumam “Arāji”, Līvbērzes pagastā, Jelgavas novadā**

Izskatot M. R. 2024.gada 7.februāra iesniegumu (reģistrēts Jelgavas novada pašvaldībā 2024.gada 9.februārī ar reģ. Nr. JNPIP/3-16/24/51), kurā izteikts lūgums dibināt ceļa servitūtu, lai nodrošinātu piekļuvi nekustamajam īpašumam ar kadastra Nr.54620080003 “Arāji”, Līvbērzes pagastā, Jelgavas novadā caur Jelgavas novada pašvaldībai (turpmāk- Pašvaldība) piederošo zemes vienību ar kadastra apzīmējumu 54620080073, “Vārpinieki”, Līvbērzes pagastā, Jelgavas novadā, konstatēts:

1. Nekustamais īpašums ar kadastra numuru 54620080003 “Arāji”, Līvbērzes pagastā, Jelgavas novadā, kura sastāvā reģistrēta zemes vienība 1,029 ha platībā ar kadastra apzīmējumu 54620080003 un būves ar kadastra apzīmējumu 54620080003001, 54620080003002, 54620080003004, 54620080003005, ir nostiprināts Līvbērzes pagasta zemesgrāmatas nodalījumā Nr.100000180009 uz Maksima Rubļova vārda.
2. Nekustamais īpašums ar kadastra numuru 54620080073 “Vārpinieki”, Līvbērzes pagastā, Jelgavas novadā, kura sastāvā reģistrēta zemes vienība 1,654 ha platībā ar kadastra apzīmējumu 54620080073, ir nostiprināts Līvbērzes pagasta zemesgrāmatas nodalījumā Nr.100000729716 uz Pašvaldības vārda.
3. Izvērtējot faktisko situāciju apvidū (dabā), konstatēts, ka uz zemes vienības dabā eksistē braucamā ceļa vieta un tā tiek izmantota piekļuves nodrošināšanai pie zemes vienības ar kadastra apzīmējumu 54620080003.
4. Zemes pārvaldības likuma mērķis ir veicināt ilgtspējīgu zemes izmantošanu un aizsardzību (2.pants). Reālservitūta (ceļa servitūta ar tiesībām uz braucamo ceļu) nodibināšana Pašvaldībai piederošajā zemes vienībā ar kadastra apzīmējumu 54620080073 veicinās zemes vienības ar kadastra apzīmējumu 54620080003 apsaimniekošanu.

Pamatojoties uz Pašvaldību likuma 10.panta pirmās daļas 16.punktu, likuma “Par autoceļiem” 6.1 pantu, Civillikuma 1130., 1131., 1141., 1148., 1151., 1156.pantu un 1231.panta 3.punktu,

Jelgavas novada dome, atklāti balsojot,

**PAR** **– 18** balsis (Andris Ozoliņš, Artūrs Semjonovs, Dina Tauriņa, Emīls Dobrājs, Gundars Liepa, Ģirts Neija, Ilze Vītola, Irina Dolgova, Jānis Kažotnieks, Jānis Počs, Juris Lavenieks, Juris Razživins, Lolita Duge, Madars Lasmanis, Oskars Cīrulis, Pēteris Veļeckis, Uldis Ainārs,Vidmants Rinkuns);

**PRET – nav**;

**ATTURAS – nav**,

**nolemj:**

1. Nodibināt reālservitūtu (ceļa servitūtu ar tiesībām uz braucamo ceļu) zemes vienībā ar kadastra apzīmējumu 54620080073 “Vārpinieki”, Līvbērzes pagastā, Jelgavas novadā, par labu zemes vienībai ar kadastra apzīmējumu 54620080003 “Arāji”, Līvbērzes pagastā, Jelgavas novadā, ar sākotnējiem servitūta raksturojošiem lielumiem, kādi norādīti šī lēmuma pielikumā pievienotajā līguma projektā un tā pielikumā.
2. Apstiprināt līgumu par šī lēmuma 1.punktā minētā reālservitūta (ceļa servitūta ar tiesībām uz braucamo ceļu) nodibināšanu un tā grafisko pielikumu.
3. Kontroli par lēmuma izpildi uzdot Īpašuma pārvaldei.
4. Pilnvarot Jelgavas novada domes priekšsēdētāju Madaru Lasmani Jelgavas novada pašvaldības vārdā noslēgt reālservitūta (ceļa servitūta ar tiesībām uz braucamo ceļu) līgumu.

Domes priekšsēdētājs M.Lasmanis